C 285/4
RO
Jurnalul Oficial al Uniunii Europene
14.8.2023
5.
Comitetul consultativ (15 state membre) este de acord cu evaluarea Comisiei potrivit căreia tranzacția notificată nu este susceptibilă să împiedice în mod semnificativ concurența efectivă ca urmare a efectelor verticale necoordonate care decurg din blocarea selectivă a accesului pentru distribuitorii concurenți de jocuri video pentru consolă ca urmare a strategiei entității rezultate în urma concentrării de blocare selectivă totală sau parțială a accesului la factorii de producție prin restricționarea sau degradarea accesului la jocurile video pentru consolă de tip shooter AAA ale Activision Blizzard.
6.
Comitetul consultativ (15 state membre) este de acord cu evaluarea Comisiei potrivit căreia tranzacția notificată este susceptibilă să împiedice în mod semnificativ concurența efectivă ca urmare a efectelor verticale necoordonate care decurg din blocarea selectivă a accesului la factorii de producție pentru distribuitorii concurenți de jocuri video pentru consolă sau PC care oferă servicii de streaming de jocuri în cloud ca urmare a blocării de către entitatea rezultată în urma concentrării a furnizării de jocuri pentru consolă și PC ale Activision Blizzard.
7.
Comitetul consultativ (15 state membre) este de acord cu evaluarea Comisiei potrivit căreia tranzacția notificată este susceptibilă să împiedice în mod semnificativ concurența efectivă pe piața furnizării de sisteme de operare pentru PC ca urmare a efectelor de conglomerat care decurg din conexiunea dintre jocurile Activision Blizzard și distribuția de către Microsoft a jocurilor prin servicii de streaming de jocuri în cloud și sistemul de operare Windows.
Angajamente 8.
Comitetul consultativ (12 state membre) este de acord cu concluzia Comisiei potrivit căreia licența de consum și licența de furnizor de servicii de streaming oferite de partea care a efectuat notificarea la 20 aprilie 2023 elimină preocupările legate de (i) blocarea accesului la factorii de producție pentru distribuitorii concurenți de jocuri video pentru consolă sau PC care oferă servicii de streaming de jocuri în cloud ca urmare a blocării de către entitatea rezultată în urma concentrării a furnizării de jocuri pentru consolă și PC ale Activision Blizzard și (ii) efectele de conglomerat care decurg din conexiunea dintre jocurile Activision Blizzard și distribuția de către Microsoft a jocurilor prin servicii de streaming de jocuri în cloud și sistemul de operare Windows.
Un stat membru nu este de acord.
Două state membre se abțin.
9.
Comitetul consultativ (12 state membre) este de acord cu opinia Comisiei potrivit căreia, sub rezerva respectării depline a angajamentelor finale oferite de partea care a efectuat notificarea la 20 aprilie 2023, tranzacția notificată nu este susceptibilă să împiedice în mod semnificativ concurența efectivă pe piața internă sau pe o parte substanțială a acesteia.
Un stat membru nu este de acord.
Două state membre se abțin.
Compatibilitatea cu piața internă și cu Acordul privind Spațiul Economic European 10.
Comitetul consultativ (12 state membre) este de acord cu opinia Comisiei potrivit căreia concentrarea notificată trebuie, prin urmare, să fie declarată compatibilă cu piața internă și cu Acordul privind Spațiul Economic European (2) în conformitate cu articolul 2 alineatul (2) și cu articolul 8 alineatul (2) din Regulamentul privind concentrările economice, precum și cu articolul 57 din Acordul privind Spațiul Economic European.
Un stat membru nu este de acord.
Două state membre se abțin.
(2) JO L 1, 3.1.1994, p. 3.